b'\n_START_ARTICLE_\nPensament cr\xc3\xadtic\n_START_PARAGRAPH_\nEl pensament cr\xc3\xadtic \xc3\xa9s un tipus de pensament que es proposa analitzar o avaluar l\'estructura i consist\xc3\xa8ncia dels raonaments, particularment opinions o afirmacions que la gent accepta com a veritables en el context de la vida quotidiana. Tal avaluaci\xc3\xb3 pot basar-se en l\'observaci\xc3\xb3, en l\'experi\xc3\xa8ncia, en el raonament o en el m\xc3\xa8tode cient\xc3\xadfic. El pensament cr\xc3\xadtic es basa en valors intel\xc2\xb7lectuals que tracten d\'anar m\xc3\xa9s enll\xc3\xa0 de les impressions i opinions particulars, per la qual cosa requereix claredat, exactitud, precisi\xc3\xb3, evid\xc3\xa8ncia i equitat. T\xc3\xa9 per tant una vessant anal\xc3\xadtica i una altra avaluadora. Encara que utilitza la l\xc3\xb2gica, intenta superar l\'aspecte formal d\'aquesta per poder entendre i avaluar els arguments en el seu context i dotar d\'eines intel\xc2\xb7lectuals per distingir el raonable d\'all\xc3\xb2 no raonable, el vertader del fals._NEWLINE_El pensament cr\xc3\xadtic es troba molt lligat a l\'escepticisme i l\'estudi i detecci\xc3\xb3 de les fal\xc2\xb7l\xc3\xa0cies._NEWLINE_Hi ha moltes definicions de pensament cr\xc3\xadtic o raonament cr\xc3\xadtic. Des d\'un punt de vista pr\xc3\xa0ctic, pot ser definit de la manera seg\xc3\xbcent:_NEWLINE_El pensament cr\xc3\xadtic \xc3\xa9s un proc\xc3\xa9s mitjan\xc3\xa7ant el qual es fa servir el coneixement i la intel\xc2\xb7lig\xc3\xa8ncia per arribar, de forma efectiva, a la posici\xc3\xb3 m\xc3\xa9s raonable i justificada sobre un tema, i en la qual es procura identificar i superar les nombroses barreres o obstacles que els prejudicis o biaixos introdueixen._NEWLINE_No tothom valora la necessitat d\'un raonament cr\xc3\xadtic. Amb freq\xc3\xbc\xc3\xa8ncia, ser met\xc3\xb2dicament objectiu \xc3\xa9s vist com quelcom fred, est\xc3\xa8ril i avorrit sobretot per als que segueixen pol\xc3\xadtiques de l\'estil "Tingueu fe i deixeu que els vostres sentiments us gui\xc3\xafn a la veritat" o  "No deixis que els fets o detalls interrompin el cam\xc3\xad cap a una hist\xc3\xb2ria interessant". Aix\xc3\xb2 \xc3\xa9s aix\xc3\xad perqu\xc3\xa8 avui en dia molts sobreviuen justament de la manipulaci\xc3\xb3 i de la crida a les  necessitats prim\xc3\xa0ries de l\'\xc3\xa9sser hum\xc3\xa0. Tanmateix, quan la veritat \xc3\xa9s requerida no es pot caure en les fal\xc2\xb7l\xc3\xa0cies o en all\xc3\xb2 que ens agradaria creure per protegir perqu\xc3\xa8 la veritat d\'aquell que agrada del raonament cr\xc3\xadtic \xc3\xa9s preferible a una mentida feli\xc3\xa7._NEWLINE_La intel\xc2\xb7lig\xc3\xa8ncia i el coneixement que es posseeixin no impliquen for\xc3\xa7osament que es pugui tenir un raonament o pensament cr\xc3\xadtic. Fins al major dels genis pot tenir les m\xc3\xa9s irracionals creences o les m\xc3\xa9s esbojarrades opinions. La teoria sobre el pensament cr\xc3\xadtic, tracta sobre com s\'hauria d\'utilitzar la intel\xc2\xb7lig\xc3\xa8ncia i el coneixement per assolir punts de vista m\xc3\xa9s racionals i objectius amb les dades que es posseeixen. Opinions i creences basades en un raonament cr\xc3\xadtic poden estar millor cimentada comparades amb aquelles formulades a trav\xc3\xa9s de processos menys racionals. Al mateix temps, els bons pensadors cr\xc3\xadtics estan normalment millor equipats per prendre decisions i resoldre problemes comparats amb aquells que no tenen aquesta habilitat apresa._NEWLINE_B\xc3\xa0sicament els processos cognitius sintetitzen les percepcions de la realitat, i aix\xc3\xb2 sempre en el context de les nostres necessitats emocionals b\xc3\xa0siques sobre qualsevol cosa a la vida. El raonament cr\xc3\xadtic \xc3\xa9s nom\xc3\xa9s un dels subprocessos que els processos cognitius que les persones poden o no poden utilitzar per assolir les seves conclusions._NEWLINE_El raonament cr\xc3\xadtic tamb\xc3\xa9 \xc3\xa9s m\xc3\xa9s que pensar l\xc3\xb2gicament o anal\xc3\xadticament. Tamb\xc3\xa9 es tracta de pensar de forma m\xc3\xa9s racional i objectiva. Existeix una important difer\xc3\xa8ncia. L\xc3\xb2gica i an\xc3\xa0lisi s\xc3\xb3n essencialment conceptes  filos\xc3\xb2fics i  matem\xc3\xa0tics respectivament, mentre que el pensar racionalment i objectivament s\xc3\xb3n conceptes m\xc3\xa9s amplis que abracen els camps de la psicologia i la sociologia que tracten d\'explicar els complexos efectes dels altres sobre els nostres propis processos mentals._NEWLINE_En teoria per poder ser un bon pensador cr\xc3\xadtic s\'haurien de seguir i desenvolupar els seg\xc3\xbcents cinc passos, que es desenvoluparan:'